
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                    „Samoborček“

KLASA: 026-02/21-002/1704
URBROJ: 251-06-11-1608-21-3
Zagreb, 4. listopad 2021.
Z A P I S N I K

sa 5. sjednice Vijeća Mjesnog odbora „Samoborček“, održane 4. listopada 2021. s početkom u 19,00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Alma Smojver, Ana Legčević, Nikolina Rajković, Maja Đuroković, Noah Kraljević, Dario Karlovčan, Ivan Maksan

Predsjednica Vijeća Mjesnog odbora „Samoborček“ utvrđuje da je na sjednici prisutno 7 od ukupno 7 članova Vijeća, pa Vijeće može pravovaljano raspravljati i odlučivati.

Predsjednica predlaže verifikaciju zapisnika s 4. sjednice.
Vijeće JEDNOGLASNO prihvaća zapisnik s 4. sjednice.

Predsjednica predlaže
	                       DNEVNI RED

       1.  Prijedlog zaključka za akcije za Plan komunalnih aktivnosti Gradske četvrti Trešnjevka-sjever za 2022. 
            godinu           
       2.  Prijedlog zaključka o asfalterskom programu Vijeća Mjesnog odbora „Samoborček“ za 2022. 
       3.  Prijedlog zaključka o davanju ovlasti predsjednici Vijeća Mjesnog odbora za donošenje odluka o 
            jednokratnom korištenju prostora mjesne samouprave
       4.  Prijedlog zaključaka o povremenom korištenju prostora 
       5.  Prijedlog zaključka o postavljanju česmi na području Mjesnog odbora „Samoborček“
       6.  Zahtjev za hitnim davanjem na uvid svih dozvola za rad ugostiteljskog objekta Avant Garden
       7.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Prijedlog zaključka za akcije za Plan komunalnih aktivnosti Gradske četvrti Trešnjevka-sjever za
           2022. godinu 

         Članovi Vijeća su se dogovorili da će zbog kompleksnosti teme raspravljati o prijedlozima akcija na slijedećoj sjednici, koja će se održati će 21. listopada 2021. 
          
Ad. 2. Prijedlog zaključka o asfalterskom programu Vijeća Mjesnog odbora „Samoborček“ za 2022. 

           Članovi Vijeća su se dogovorili da će na slijedećoj sjednici raspravljati o asfalterskom programu, jer trenutno ne raspolažu preciznim parametrima  potrebnim za donošenje zaključka  te traže pojašnjenje relevantnih stavki.        
    
Ad. 3. Prijedlog zaključka o davanju ovlasti predsjednici Vijeća mjesnog odbora za donošenje odluka o 
           jednokratnom korištenju prostora mjesne samouprave 

          Predsjednica otvara raspravu, u kojoj sudjeluju svi članovi vijeća, zaključuje raspravu.
           Vijeće Mjesnog odbora „Samoborček“ JEDNOGLASNO donosi 

Z A K LJ U Č A K
(u privitku zapisnika)

Ad. 4. Prijedlog zaključaka o povremenom korištenju prostora

           Članovi Vijeća su se dogovorili da će o povremenom korištenju prostora raspravljati na slijedećoj sjednici,  jer su članovi vijeća neke zahtjeve zaprimili neposredno prije sjednice, (isti urudžbirani naknadno) te članovi Vijeća nisu imali dovoljno vremena za njihovo proučavanje i daljnje razmatranje.

Ad. 5. Prijedlog zaključka o postavljanju česmi na području mjesnog odbora „Samoborček“

          Predsjednica otvara raspravu, u kojoj sudjeluju svi članovi vijeća, zaključuje raspravu.

          Vijeće Mjesnog odbora „Samoborček“ JEDNOGLASNO donosi 

Z A K LJ U Č A K
(u privitku zapisnika)

Ad. 6. Zahtjev za hitnim davanjem na uvid svih dozvola za rad ugostiteljskog objekta Avant Garden

           Predsjednica otvara raspravu, u kojoj sudjeluju svi članovi vijeća, zaključuje raspravu.

           Vijeće Mjesnog odbora „Samoborček“ JEDNOGLASNO donosi 

Z A K LJ U Č A K
(u privitku zapisnika)

Ad. 7. Pitanja, prijedlozi i obavijesti 

Predsjednica predlaže da se na dnevni red slijedeće sjednice uvrsti prijedlog građanke pristigao e-mailom o uređenju nogostupa i izmještanju parkirnih mjesta u dijelu Ulice Otona Kučere od križanja s Novom 
cestom do križanja s Ulicom Franje Petračića od broja 64 do broja 38.



          Sjednica je završila u 20.30 sati.

         ZABILJEŽILA

        Alma Smojver
                                                                                                                                                 Predsjednica
Vijeća Mjesnog odbora
          ”Samoborček”

